

Hindmarsh Shire ကီၣ်ကးကရၢ

ပတၢ်မၤစၢၤတဖၣ်န့ၣ်မ့ၢ်၀ဲဒၣ်လၢပှၤကိးဂၤဒဲးလၢအအိၣ်လၢပပှၤတ၀ၢအပူၤတဖၣ်အဂီၢ်လီၤ.

|  |  |
| --- | --- |
| **တၢ်ဆဲးကျိးကီၣ်ကးကရၢ** | လီတဲစိနီၣ်ဂံၢ်- (03) 5391 4444အံမ့(လ)- info@hindmarsh.vic.gov.auလံာ်ပရၢတၢးနီၢ်ဂံၢ်- PO Box 250, Nhill VIC 3418Nhill အ၀ဲၤဒၢး- 92 Nelson Street, NhillDimboola အ၀ဲၤဒၢး-101 Lloyd Street, DimboolaRainbow အ၀ဲၤဒၢး-49 Federal Street, RainbowJeparit အ၀ဲၤဒၢး- 10 Roy Street, Jeparit |
| **ကျိၥ်တဖၣ်လၢအအါန့ၢ်ဒံး****အဲကလံးကျိၥ်** | ဖဲနမ့ၢ်လိၣ်ကတိၤတၢ်ဒီးကီၣ်ကးကရၢဒီးကတိၤကျိာ်တကျိာ်လၢအအါန့ၢ်ဒံးအဲကလံးကျိာ်န့ၣ်,နကိးတၢ်ကျိး ထံဒီးတၢ်ကတိၤကျိးထံအတၢ်မၤစၢၤလၢ 131 450 န့ၣ်သ့လီၤ.  |
| **ကီၣ်ကးကရၢဖိတဖၣ်** | ကီၣ်ကးကရၢအံၤအိၣ်ဒီးအကရၢဖိလၢတၢ်ဃုထၢထီၣ်အီၤဃုဂၤလၢအကဲခၢၣ်စးန့ၢ်တၢ်လၢပှၤတ၀ၢဖိ အဂီၢ်န့ၣ်လီၤ. နဆဲးကျိးနကီၣ်ကးကရၢဖိလၢကကတိၤဘၣ်ဃးနပှၤတ၀ၢမ့တမ့ၢ်သံကွၢ်တၢ်သံကွၢ် ဘၣ်ဃး Hindmarsh Shire န့ၣ်သ့လီၤ. လၢတၢ်ကဃုသ့ၣ်ညါဘၣ်ဃးမ့ၢ်မတၤကဲနကီၣ်ကးကရၢတဖၣ်လဲၣ်အဂီၢ်လဲၤအိၣ်သကိးဘၣ် Hindmarsh Shire Council အပှာ်ယဲၤသန့- www.hindmarsh.vic.gov.au/Council/Councillors တက့ၢ်.  |
| **အယူာ်တဖၣ်** | တၢ်အလုၢ်အပှ့ၤတဖၣ်န့ၣ်ဘၣ်တၢ်ဟ့ၣ်အလဲခီဖျိပှၤလၢအပၢတၢ်စုလီၢ်ခီၣ်ခိၣ်တဖၣ်လၢအအိၣ်လၢ Hindmarsh အပူၤလၢတၢ်ကမၤစၢၤဟ့ၣ်တၢ်အလဲလၢတၢ်မၤစၢၤအခါအါန့ၢ် 100 လၢကီၣ်ကးကရၢဟ့ၣ်လီၤန့ၣ်လီၤ.တၢ်အလုၢ်အပှ့ၤတနံၣ်စုၥ်စုၥ်အတၢ်ဒုးသ့ၣ်ညါန့ၣ်ဘၣ်တၢ် ဆှၢအီၤဆူပှၤပၢတၢ်စုလီၢ်ခီၣ်ခိၣ်တဖၣ်အအိၣ်ဖဲလါအီကူးတနံၣ်စုာ်စုာ်အပူၤန့ၣ်လီၤ.  |
| **တၢ်ကမှံၤ** | ကီၣ်ကးကရၢဟ့ၣ်၀ဲဒၣ်တၢ်ထၢဖှိၣ်တၢ်ကမှံၤလၢကျဲလၢ Nhill, Jeparit, Rainbow ဒီး Dimboola တဖၣ်အပူၤလီၤ.တၢ်တဖၣ်အံၤပၣ်ဃုၥ်တၢ်ကမှံၤအကလုာ်ကလုာ်အဒၢ(အခိၣ်ကုအဂီၤ)လၢတၢ်ထၢဖှိၣ်အီၤ ကိးနွံဒဲး,တၢ်ကမှံၤလၢတၢ်သူကဒါအီၤအဒၢ(အခိၣ်ကုအဘီ) န့ၣ်တၢ်ထၢဖှိၣ်အီၤခံနွံတဘျီဒီးမဲၥ်ထံကလၤက့အဒၢ(အကုအလုး)န့ၣ်တၢ်ထၢဖှိၣ်အီၤဃိးနွံတဘျီလီၤ. တၢ်ဆှၢဃီၤအသန့တဖၣ်အိၣ်၀ဲဒၣ်လၢ၀့ၢ်လွံၢ်ဖျၢၣ်လၢာ်အပူၤလၢနလဲၤစိာ်နတၢ်ကမှံၤအသံကစဲၥ်တဖၣ်, ဟံၣ်အပီးအလီ, အံၣ်လဲးထြီနံးအတၢ်ကမှံၤ, သိလ့ၣ်အပၣ်တဖၣ်ဒီးတၢ်ကမှံၤအကလုာ်လၢအဂၤလၢတဘၣ်ထွဲဒီးနဟံၣ်တၢ်အဒၢတဖၣ်န့ၣ်သ့လီၤ.  |
| **တၢ်ဆဲးလီၤန့ၢ်ဆၣ်ဖိကီၢ်ဖိအမံၤ**  | ထွံၣ်ဒီးသၣ်မံညီၤလၢ Hindmarsh Shire အပူၤခဲလၢာ်လိၣ်ဆဲးလီၤမံၤလီၤ. ဆၣ်ဖိကီၢ်ဖိလၢတၢ်ဆဲးလီၤမံၤခဲလၢာ်ကဒိးန့ၢ်ဘၣ်ကီၣ်ကးကရၢအမံၤဘျးလၢအကမၤစၢၤပှၤ လၢပကက့ၤဆှၢက့ၤအ၀ဲသ့ၣ်ဆူအဟံၣ်တသ့ဖဲအသ့လၢအဆိအချ့ဖဲအကျဲကမၣ်လီၤမၢ်ဘၣ်အသး အခါလီၤ.  |
| **တၢ်သူၣ်ထီၣ်ဒီးတၢ်ရဲၣ် တၢ်ကျဲၤ** | ဖဲနမ့ၢ်ရဲၣ်ကျဲၤလီၤလၢတၢ်ကမၤတၢ်သူၣ်ထီၣ်အတၢ်မၤတမံၤလၢ်လၢ်လၢနတၢ်စုလီၢ်ခီၣ်ခိၣ်အပူၤန့ၣ်, နကလိၣ်ဃုသ့ၣ်ညါမ့ၢ်နတၢ်တိာ်ကျဲၤအံၤလိၣ်ဘၣ်တၢ်ရဲၣ်လီၤကျဲၤလီၤအတၢ်ပျဲ, တၢ်သူၣ်ထီၣ် အတၢ်ပျဲမ့တမ့ၢ်ခံခါလၢာ်ဧါန့ၣ်လီၤ. ဆဲးကျိးဘၣ်ပှၤလၢတၢ်ဂ့ၢ်တၢ်ကျိၤဆူညါအဂီၢ်တက့ၢ်.  |
| **ပှၤတ၀ၢအတၢ်အိၣ်မုာ်ဆိးပၢၤ** | မူးဒီးတၢ်ရဲၣ်တၢ်ကျဲၤလၢကီၣ်ကးကရၢမၤ၀ဲလၢပှၤသးနံၣ်ခဲလၢာ်အဂီၢ်မ့ၢ်တၢ်ကမၤစၢၤအ၀ဲသ့ၣ် လၢအကသးမုာ်ဒီးတၢ်အိၣ်မူလၢပပှၤတ၀ၢအပူၤ,တၢ်အံၤပၣ်ဃုၥ်လၢဖိသၣ်,သးစၢ်လိၣ် ဘိဒီးသးပှၢ် တဖၣ်အဂီၢ်န့ၣ်လီၤ.  |
| **တၢ်လိာ်ကွဲအကရူၢ်လၢတၢ်ဆီၣ်ထွဲအီၤ** | တၢ်လိာ်ကွဲအကရူၢ်မၤန့ၢ်တၢ်လၢဖိသၣ်လၢအအိၣ်ဖျဲၣ်သီတုၤထီၣ်ကၠိသ့အနံၣ်တဖၣ်အဂီၢ် လီၤ. မိၢ်ပၢ်တဖၣ်ဒီးဖိသၣ်တဖၣ်ဟဲ၀ဲဒၣ်ကိးနွံဒဲးသ့လၢတၢ်ကဟ့ၣ်သဆၣ်ထီၣ်တၢ်မၤ လိ,တၢ်ကွၢ်ဃုဒီးတၢ်ဒိၣ်ထီၣ်လၢအဂ့ၤန့ၣ်လီၤ.  |
| **တီၤဖိသၣ်ကၠိတဖၣ်** | သၢနံၣ်ဒီးလွံၢ်နံၣ်တၢ်ကူၣ်ဘၣ်ကူၣ်သ့အတီၤဖိသၣ်အတၢ်ရဲၣ်တၢ်ကျဲၤလၢဖိသၣ်တဖၣ်အဂီၢ် တချုးနုာ်လီၤကၠိလၢ Hindmarsh Shire အပူၤလီၤ. တၢ်သံကွၢ်ခဲလၢာ်န့ၣ်ဘၣ်တၢ်ဆှၢဃီၤအီၤဆူ Horsham and District Kindergarten Association ဖဲ 03 5382 7997 န့ၣ်သ့လီၤ.  |
| **လီၢ်က၀ီၤတၢ်သိၣ်တၢ်သီဒီး တၢ်ဘျၢတဖၣ်** | Hindmarsh အိၣ်ဒီးလီၢ်က၀ီၤအတၢ်သိၣ်တၢ်သီတဖၣ်လၢအပာ်ပပှၤတ၀ၢပူၤပူၤဖျဲးဖျဲးလၢပှၤ ကိးဂၤဒဲးအဂီၢ်န့ၣ်လီၤ. ပလီၢ်က၀ီၤအတၢ်သိၣ်တၢ်သီကျၢၢ်ဘၢတၢ်ဒ်သိးတၢ်လဲၤခဲး(ဖ),တၢ်သူက မျၢၢ်အတၢ်လီၢ်တဖၣ်,တၢ်ကလုၢ်ဒီးတၢ်ပျဲတဖၣ်န့ၣ်လီၤ.  |
| **လံာ်ရိဒၢးတဖၣ်** | ကီၣ်ကးကရၢအိၣ်ဒီးလံာ်ရိဒၢးလၢ Nhill, Jeparit, Dimboola ဒီး Rainbow တဖၣ်အပူၤန့ၣ် လီၤ. နဃ့လိၢ်ဒီးဃ့ထီၣ်လံာ်တဖၣ်,DVDs, မဲးကစံတဖၣ်မ့တမ့ၢ်နသူကလီခီၣ်ဖၠူထၢၣ်ဒီး WIFIသ့လီၤ. |
| **တၢ်ပာ်ဖျါထီၣ်တၢ်ဂ့ၢ်ကီ တခါ** | ဖဲနမ့ၢ်ကအဲၣ်ဒိးပာ်ဖျါထီၣ်တၢ်ဘၣ်ဃးတၢ်ဂ့ၢ်တခါလၢအဘၣ်ထွဲဒီးကျဲ,ကမျၢၢ်အတၢ်လီၢ်မ့တမ့ၢ် ကီၣ်ကးကရၢအတၢ်မၤစၢၤန့ၣ်နဆဲးကျိးပှၤသ့လီၤ. ဖဲနမ့ၢ်ကအဲၣ်ဒိးမၤတၢ်ကဒူးကဒ့ၣ်တခါ န့ၣ်,နဆဲးကျိးပှၤသ့စ့ၢ်ကီးလီၤဒီးမ့ၢ်ပကခီဆၢနတၢ်ကဒူးကဒ့ၣ်လၢပကစၢ်ဧါမ့တမ့ၢ်ဆဲးကျိးန့ၢ်နၤဒီးပှၤတဂၤလၢအမၤစၢၤ နၤဒီးတၢ်ကဒူးကဒ့ၣ်တခါအံၤကသ့အဂီၢ်လီၤ.  |
| **မုၢ်၀ဲၤအတၢ်ဆီၣ်ထွဲ** | ကီၣ်ကးကရၢမၤစၢၤပှၤလၢအအဲၣ်ဒိးစးထီၣ်မုၢ်၀ဲၤအတၢ်ဖံးတၢ်မၤတခါလၢ Hindmarsh Shire အပူၤန့ၣ်သ့လီၤ.  |
| **တၢ်ဖံးတၢ်မၤတဖၣ်** | Hindmarsh Shire မ့ၢ်တၢ်လီၢ်အဂ့ၤတခါလၢကမၤတၢ်အဂီၢ်န့ၣ်လီၤ. တၢ်မၤတဖၣ်အိၣ်၀ဲဒၣ်နဖံးမၤတၢ်လၢအဒွဲပူၤဒီးအချၢဒီးတၢ်လၢအဖိးမံဒီးပှၤလၢအအိၣ်ဒီးတၢ်သ့တၢ်ဘၣ်လၢတဒ်သိး လိာ်အသးအါမံၤန့ၣ်လီၤ.  |

၀ံသးစူၤကိးမ့တမ့ၢ်အိၣ်သကိးဘၣ်ပှၤလၢတၢ်ကတဲသကိးဘၣ်ဃးပတၢ်မၤစၢၤအတၢ်ဖံးတၢ်မၤတဖၣ်တက့ၢ်.